hotchpotch/miracl-hf-unified huggingface dataset:
Viron kylmä sota
Viron kylmä sota on suomalaisen freelance-toimittajan Leena Hietasen pamfletti, joka aiheutti keväällä 2008 kohun Suomessa ja Virossa.
Kirjan pääaiheena on Viron ilman kansalaisoikeuksia jäänyt venäläisvähemmistö. Vaikka Viro lupasi huolehtia vähemmistöjen oikeuksista jo ennen Euroopan unioniin liittymistä, maassa eli yhä vuoden 2008 keväällä yli 100 000 venäläistä ilman kansalaisuutta.
Hietasen mukaan Viron hallitus toimii harkitusti, koska se suhtautuu vähemmistöönsä kuten Israel palestiinalaisiin ja Etelä-Afrikan apartheidhallitus mustiin. Virolla on matkaa demokratiaan, koska kansallinen enemmistö johtaa maata yksipuolisesti.
Venäläisten sortamista hallitus perustelee Hietasen mukaan "miehitysmyytillä". Hietanen ei hyväksy Viron Neuvostoliiton-kauden nimittämistä miehitykseksi.
Kirjassa myös selitetään sitä, miksi Venäjän federaatio asetti Virolle ennen sen liittymistä Euroopan unioniin 100 % korkeammat tullit kuin esimerkiksi Suomelle. Hietasen mukaan syynä on se, että virolaiset presidentti Lennart Meren johdolla pyrkivät saamaan Viron ortodoksisen kirkon kiinteistöt sen pääasiassa venäjänkielisilta seurakunnilta, missä myös Suomen ortodoksisen kirkon johto toimi tukena ryhtymällä johtamaan kilpailevaa virolaista kansallismielistä "pöytälaatikkokirkkoa".
Pamfletti on saanut osakseen runsaasti kritiikkiä Virossa ja Suomessa. Virolaisen poliitikon Mart Nuttin mukaan teos edustaa Venäjän näkemystä. . Virolaissuomalainen kirjailija Sofi Oksanen on verrannut pamfletin väitteitä Viron miehityksen kieltämisestä holokaustin kieltämiseen .
Hünfeld
Hünfeld on kaupunki koillisessa Hessenissä. Se sijaitsee noin 15 kilometriä luoteeseen piirikuntansa keskuksesta Fuldasta. Asukkaita on noin 16 300 (2016). Ensimmäiset kirjalliset maininnat kaupungista ovat vuodelta 781.
Hünfeld on tietotekniikka-alan pioneerin Konrad Zusen kuolinpaikka. Kaupunki mainostaakin itseään maininnalla Konrad Zusen kaupunki.
Challenge of the GoBots
Challenge of the GoBots on yhdysvaltalainen Hanna-Barberan tuottama animaatiosarja, joka perustuu Tonkan julkaisemaan GoBots lelusarjaan. Sarjasta tuotettiin yhteensä 66 jaksoa, jotka esitettiin Yhdysvalloissa vuoden 1984 aikana. Gobotseja on usein sanottu Transformers kopioksi, mutta todellisuudessa Gobotsit tulivat ennen Transformersia.
Sarjasta julkaistiin myös elokuva vuonna 1986.
Sarjassa keskitytään muuntautuviin robotteihin, jotka ovat kotoisin Gobotron planeetalta. Se muistuttaa hyvin paljon The Transformers -sarjaa. Challenge of the GoBotsissa hyviä Guardianseja (vartijat) johtaa Leader-1. Hänellä on apunaan muun muassa Turbo ja Scooter. Heitä vastaan taistelevat The Renegades (kapinalliset), joita johtaa Cy-Kill, apunaan Crasher ja Cop-Tur. Robotit käyttivät useimmiten aseinaan laserpohjaisia aseita, joita he yleensä ampuivat nyrkeistään. Sarjassa on myös mukana ihmishahmoja.
Richard Lerner
Richard A. Lerner (s. 28. elokuuta 1938) on yhdysvaltalainen kemisti. Hän voitti vuonna 1994 Wolfin palkinnon.
Lerner on istunut Kansallisen tiedeakatemian jäsenenä vuodesta 1991. Hän johtaa Scrippsin tutkimusinstituuttia (The Scripps Research Institute).
Agnolo Gaddi
Agnolo Gaddi (n. 1350 – 16. lokakuuta 1396) oli italialainen taidemaalari. Hän kuului myöhäiskeskiajan/varhaisrenessanssin kuuluisaan taiteilijasukuun; isä oli taidemaalari Taddeo Gaddi ja isoisä Gaddo Gaddi. Hän oli viimeinen suurista firenzeläismaalareista, ja hänen töissään näkyy selvästi Agnolo Gaddin isän opettajan Giotto di Bondonen vaikutus.
Agnolo Gaddin taiteellinen ura alkoi freskoilla, jotka hän maalasi Roomaan veljensä kanssa paavi Urbanus V:n tilauksesta. Hänen tunnetuimmat työnsä ovat Firenzeen Pyhän ristin basilikaan (" Basilica di Santa Croce") maalatut freskot. Samassa kirkossa on myös hänen isänsä ja Giotton töitä. Giorgio Vasari kirjoitti Gaddista elämäkertakokoelmassaan.
Gaddo Gaddi
Gaddo Gaddi (n. 1260 – n. 1333) oli italialainen taidemaalari ja mosaikisti. Hän vaikutti ensin Firenzessä, mistä hänet kutsuttiin Roomaan viimeistelemään kesken jääneitä mosaiikkeja. Myöhemmin hän palasi Toscanaan.
Gaddilta itseltään on säilynyt vain vähän teoksia. Santa Maria Maggioren kirkon julkisivussa on edelleen jäljellä suuri mosaikkityö.
Gaddo Gaddi oli Taddeo Gaddin isä ja Agnolo Gaddin isoisä.
Lippo Memmi
Lippo Memmi (noin 1291 Siena – 1356 Siena) oli italialainen taidemaalari. Hän oli Simone Martinin lanko, oppilas ja yhteistyökumppani. Pyhimystä Martinin teoksen "Bebådelse"-kohtauksessa vuodelta 1333 pidetään Memmin työnä. Memmi maalasi freskoja San Gimignanossa ja piirsi upean kellotornin "Torre del Mangiaan" Sienaan.
Bonar Colleano
Bonar Colleano (14. maaliskuuta 1924 – 18. elokuuta 1958) oli yhdysvaltalaissyntyinen, Britanniaan asettunut näyttelijä. Hän menestyi uransa aikana niin näyttämöllä kuin elokuvissakin.
Colleano oli kahdesti naimisissa. Puolisot, Tamera Lees ja Susan Shaw, olivat itsekin näyttelijöitä. Myös vuonna 1955 syntynyt poika Mark menestyi kyseisellä alalla.
Colleano kuoli liikenneonnettomuudessa.
Jacques Sernas
Jurgis Šernas, paremmin tunnettu ranskalaisella nimellään "Jacques Sernas" (30. heinäkuuta 1925 – 3. heinäkuuta 2015) oli liettualaissyntyinen, ranskalaistunut näyttelijä. Hän esiintyi esimerkiksi elokuvassa "Troijan Helena" (1956).
Sernas syntyi Kaunasissa, Liettuassa; hänen isänsä Jokūbas Šernas oli yksi Liettuan itsenäisyysjulistuksen allekirjoittajista. Hän kasvoi Ranskassa ja joutui toisessa maailmansodassa saksalaisten vangitsemaksi.
Debyyttinsä vuonna 1947 tehnyt Sernas jatkoi uraansa 2000-luvulle saakka.
Osmo Valtonen
Osmo Kalervo Valtonen (30. tammikuuta 1929 Kuusankoski – 3. toukokuuta 2002 Espoo) oli suomalainen taiteilija, joka tunnetaan parhaiten kineettisistä taiteesta eli liikkuvista taideteoksistaan.
Valtonen opiskeli Yhteiskunnallisessa korkeakoulussa 1946–1948 ja 1951–1955 sekä Taideteollisessa ammattikoulussa 1955–1958, toimien samalla mainosmiehenä. Vuodesta 1972 Valtonen toimi "Dimensio"-ryhmässä, jota hän oli myös perustamassa. Valtonen oli sen puheenjohtaja vuosina 1976–1979. Ryhmä keskittyi kineettiseen taiteeseen, jonka keskiössä on liikkeen tutkiminen optisesti ja mekaanisesti.
Valtosen ensimmäinen julkinen teos oli Puotilan vanhainkotiin 1972 valmistunut akryylisauvoista tehty valoreliefi "Elämä". Valtosen tuotannosta suosittuja ovat olleet myös hiekkapiirturiteokset, jollainen oli esillä muun muassa Tiedekeskus Heurekan ulkopuistossa vuonna 2007. Hän on tehnyt myös laservaloteoksia. EMMA-taidemuseossa on varsin laaja taidekokoelma Valtosen teoksia ja Oulun taidemuseossa sijaitsee taiteilijan valoteos "Tuli-maa-ilma" (1988). Helsingissä Valtiokonttorin toimitalon aulassa on Valtosen suurikokoinen mobile-teos.
Valtonen sai pohjoismaisen Prinssi Eugenin mitalin vuonna 1998.
Paul Müller
Paul Müller (s. 1. maaliskuuta 1923) on sveitsiläinen näyttelijä. Hän on esiintynyt muiden muassa Jesús Francon espanjalaisissa elokuvissa sekä Riccardo Fredan "I vampirissa" (1957).
Müller on jatkanut uraansa 1940-luvulta 2000-luvulle saakka.
Salamis Lines
Salamis Lines on kyproslainen varustamo. Yritys on osa Salamis Organisationia. Salamis Linesin päätoimisto sijaitsee Limassolissa. Yrityksen kaksi ro-ro-alusta "Notos" ja "Pontos" liikennöivät itäisellä Välimerellä reitillä Pireus–Limassol–Haifa. Toisinaan alukset vierailevat myös Rodoksen saarella ja Egyptin Aleksandriassa.
Tinto Brass
Giovanni "Tinto" Brass (s. 26. maaliskuuta 1933) on italialainen elokuvaohjaaja, joka on tullut tunnetuksi eroottissävytteisistä elokuvistaan. Hän oli vuonna 1970 ehdolla Kultaisen karhun saajaksi Berliinin elokuvajuhlilla. Brass oli tuomariston jäsen Berliinin elokuvajuhlilla vuonna 1972.
Brassin teosten joukossa ovat muiden muassa seuraavat elokuvat:
Debora Caprioglio
Debora Caprioglio (s. 3. toukokuuta 1968 Mestre) on italialainen näyttelijä, joka on esiintynyt muun muassa Tinto Brassin elokuvassa "Kullanmuru" ("Paprika", 1991). Hän oli 1980-luvun lopussa kihloissa näyttelijä Klaus Kinskin kanssa.
David S. Goyer
David Samuel Goyer (s. 22. joulukuuta 1965 Ann Arbor, Michigan, Yhdysvallat) on yhdysvaltalainen sarjakuvantekijä sekä Saturn-palkittu elokuvakäsikirjoittaja, -ohjaaja ja -tuottaja. Hänet tunnetaan muun muassa elokuvista "Blade" ja "Batman Begins".
Goyer kasvoi Michiganissa, jossa hän myös opiskeli Huron High Schoolissa ja myöhemmin Etelä-Kalifornian yliopistossa, josta Goyer valmistui vuonna 1988 elokuva- ja televisioalalle.
Nina Soldano
Nina Soldano (s. 26. maaliskuuta 1963) on italialainen näyttelijä. Hän on esiintynyt esimerkiksi Tonino Riccin elokuvassa "Saalistajien yö" ("La notte della squali", 1987) ja Tinto Brassin elokuvassa "Kullanmuru" ("Paprika", 1991) sekä televisiosarjoissa.
Valtonen
Valtonen on suomalainen sukunimi, joka esiintyy myös kirjoitusasussa "Waltonen". Tunnettuja Valtosia ja Waltosia ovat:
Heinz Wossipiwo
Heinz Wossipiwo (s. 25. tammikuuta 1951) on entinen itä-saksalainen mäkihyppääjä.
Wossipiwon uran kirkkain saavutus on suurmäen MM-hopea Falunista 1974. Hän hävisi kilpailun voittaneelle maanmiehelleen Hans-Georg Aschenbachille 17,1 pistettä - pronssia sai Rudolf Höhnl. Kahta vuotta aikaisemmin hän saavutti Walter Steinerin jälkeen ensimmäisisistä lentomäen MM-kilpailuista hopeaa.
Tonino Ricci
Teodoro ”Tonino” Ricci (23. lokakuuta 1927 Rooma – 9. maaliskuuta 2014 Rooma) oli italialainen elokuvaohjaaja ja -käsikirjoittaja. Hänen töidensä joukossa ovat "Bermudan kolmion salaisuus" (1979), "Codename Rush" (1983), "Tuhon päivät" (1986) ja "Saalistajien yö" (1987).
Ricci käytti muutaman elokuvan yhteydessä anglisoitua taiteilijanimeä Anthony Richmond.
Koiratanssi
Koiratanssi on koiran kanssa musiikin tahdissa suoritettu tottelevaisuusohjelma. Se on liikkeiltään ja muodoiltaan vapaata.
Koiratanssi kehittyi 1990-luvulla Englannissa, Yhdysvalloissa ja Kanadassa. Suomessa se on uusi laji, mutta sen suosio on kasvanut voimakkaasti viime aikoina.
Koiratanssi on usein showmaista, ja sitä onkin esitetty esimerkiksi Hurtta ja stara -ohjelman finaalissa. Myös Helsingin juhlaviikoilla 2007 oli koiratanssiopetusta.
USA:ssa lajilla on kaksi suurta järjestöä:
Gavin Newsom
Gavin Christopher Newsom (s. 10. lokakuuta 1967) on yhdysvaltalainen demokraattisen puolueen poliitikko, joka valittiin Kalifornian kuvernööriksi marraskuun 2018 vaaleissa. Newson toimi Kalifornian varakuvernöörinä vuosina 2011–2019. Tähän tehtävään hänet valittiin marraskuussa 2010, jolloin hän voitti vaaleissa republikaani Abel Maldonadon. Ennen varakuvernöörin tehtävää Newsom toimi San Franciscon pormestarina. Hänet valittiin pormestariksi vuoden 2003 vaaleissa, jolloin hänestä tuli San Franciscon nuorin pormestari sataan vuoteen.
Newsom on ollut vuodesta 2008 naimisissa näyttelijä Jennifer Siebelin kanssa, jonka kanssa hänellä on kaksi lasta, vuonna 2009 syntynyt tytär ja vuonna 2011 syntynyt poika. Hän oli aiemmin naimisissa Kimberly Guilfoylen kanssa vuodesta 2001 vuoteen 2006.
Pietro Tordi
Pietro Tordi (s. 12. heinäkuuta 1906 – 1990) on italialainen näyttelijä. Hänellä on ollut rooli esimerkiksi Pietro Germin elokuvassa "Avioero italialaiseen tapaan" ("Divorzio all'italiana", 1961), jossa hän esitti asianajaja De Marzia.
Veden äärelle
Veden äärelle on suomalaisen metalliyhtye Saran viides studioalbumi, joka julkaistiin 21. toukokuuta 2008. Levyn ensimmäisestä singlestä ”Laine kerrallaan (maa oli tuolla jossain kun päivät muuttuivat vuosiksi)” sekä kappaleesta "Rauhan aika" on kuvattu myös musiikkivideo.
Albumi nousi Suomen virallisen listan sijalle 8.
Sävellykset ja sanoitukset Joa Korhonen, sovitukset Jyrki Tuovinen ja Sara.
John Owen
John Owen (1827–1901) oli englantilainen kirkkoherra ja amatöörishakinpelaaja.
Vuonna 1858 hän voitti pelin Paul Morphya vastaan, minkä seurauksena heti pelasivat ottelun. Vaikka Morphy pelasi ilman f-sotilasta ja aina mustilla, Owen ei voittanut ottelussa peliäkään. Ottelu päättyi 6–1 Morphylle.
Vuoden 1862 Lontoon kansainvälisessä turnauksessa Owen sijoittui kolmanneksi, tulevan maailmanmestari Wilhelm Steinitzin edelle. Hän oli myös ainoa pelaaja, joka voitti turnauksen voittajan, Adolf Anderssenin, pelissä.
Owenin puolustus alkaa siirroilla 1.e4 b6.
Luciano Emmer
Luciano Emmer (19. tammikuuta 1918 – 16. syyskuuta 2009) oli italialainen elokuvaohjaaja. Hänelle myönnettiin vuonna 1952 erikois- Golden Globe; lisäksi hän oli ehdolla Kultaisen leijonan saajaksi Venetsian elokuvajuhlilla 1947.
Emmerin töiden joukossa ovat "Elokuinen sunnuntai" (1950), "Pariisi on aina Pariisi" (1951), "Le ragazze di Piazza di Spagna" (1952) ja "Teinirakkautta" (1954). Hän perusti vuonna 1940 Enrico Grasin kanssa tuotantoyhtiön ja valmisti vaimonsa Tatiana Grandingin innoittamana useita lyhytelokuvia taiteesta ja taiteilijoista. Varsinkin "Picasso"-dokumenttia (1955) pidetään merkkiteoksena. Vuonna 1957 hän perusti televisioon uuden mainosformaatin, kymmenminuuttisen "Carosello"-lähetyksen, jonka esittäminen jatkui vuoteen 1977. Sensuurin puututtua vuonna 1961 valmistuneeseen elokuvaan "Ilotyttöjen kortteli" Emmer piti lähes 30 vuoden tauon teatterielokuvien tekemisessä.
George MacDonnell
George Alcock MacDonnell (16. elokuuta 1830 – 3. joulukuuta 1899) oli irlantilainen shakkipelaaja ja kirjailija. Hän sijoittui kolmanneksi Dundeen vuoden 1867 turnauksessa sekä niin ikään kolmanneksi Lontoossa vuonna 1872. Hän piti myös shakkikolumnia "Illustrated Sporting and Dramatic News" -lehdessä.
Gangan Comics
Gangan Comics on Square Enixin omistama mangajulkaisija. Gangan Comicsiin lukeutuu 5 Japanissa ilmestyvää lehteä, joista kukin on suunnattu eri lukijaryhmille.
Vuonna 1991 Enix aloitti kuukausittain ilmestyvän "Gekkan Shōnen Gangan" julkaisemisen. Yleensä yli 600-sivuisen lehden sarjakuvat ovat toimi- scifi- ja fantasiatapainotteisia. "Shōnen Gangan" on nimensä mukaan suunnattu 8-14-vuotiaille pojille, kuten myös kolme muuta Gangan Comicsin lehteä: "Gangan Powered", "Gekkan Gangan Wing" ja "Gekkan GFantasy". Joulukuusta 2004 lähtien julkaistu "Young Gangan" puolestaan on suunnattu 15-20-vuotiaille pojille.
Square Enixin menestynein manga on "Gekkan Shōnen Ganganissa" ilmestyvä "Fullmetal Alchemist", jonka kokoomapokkareita oli lokakuussa 2007 myyty Japanissa yli 27 miljoonaa kappaletta. Osa sarjakuvista perustuu yhtiön videopelisarjoihin, kuten "Dragon Questiin" ja "Star Oceaniin".
Serafino Dubois
Serafino Dubois (10. lokakuuta 1817 – 15. tammikuuta 1899) oli 1800-luvun johtava italialainen shakinpelaaja.Dubois oli erikoistunut avausteoriaan ja kirjoitti töitä aiheesta.
Skottilaisen gambiitin Dubois-Reti-gambiitti kantaa osittain Dubois'n nimeä.
Sarah Ramos
Sarah Emily Ramos (s. 21. toukokuuta 1991) on yhdysvaltalainen näyttelijä. Hänellä oli vuosina 2002–2005 Patty Pryorin rooli televisiosarjassa "American Dreams".
Syksyllä 2006 Ramos pääsi Hannah Raderin rooliin televisiosarjassa "Runaway".
Ramos sai kolme Young Artist Award -ehdokkuutta "American Dreamsista".
Isidor Gunsberg
Isidor Arthur Gunsberg (2. marraskuuta 1854 – 2. huhtikuuta 1930) oli unkarilainen, ja myöhemmin brittiläinen, shakkiammattilainen.
Hän aloitti amatööripelaajana, mutta siirtyi ammattilaiseksi. Hän muutti Isoon-Britanniaan 1876 ja sai kansalaisuuden vuonna 1908.
1880-luvun lopulla ja 1890-luvun alussa Gunsberg oli yksi maailman parhaista pelaajista. Otteluissa hän voitti Joseph Henry Blackburnen vuonna 1887 sekä Henry Birdin vuonna 1889. Vuotta myöhemmin hän otteli tasan Mihail Tshigorinin kanssa. Myöhemmin samana vuonna Gunsberg haastoi hallitsevan maailmanmestarin, Wilhelm Steinitzin, otteluun maailmanmestarin tittelistä. Ottelu pidettiin New Yorkissa ja Gunsberg hävisi 4 voitolla, 6 tappiolla ja 9 tasapelillä.
Mika Terho
Mika Terho (s. 25. joulukuuta 1968 Uusikaupunki) on suomalainen kirjailija ja runoilija, joka asuu Forssassa. Hänen esikoisrunokokoelma "Paradoksi" ilmestyi Pikku-idiksen kustantamana vuonna 1993. Terho on tehnyt runonlausuntakeikkoja vuodesta 1994 ja hänen tekstejään esiintyy omien teosten lisäksi useissa antologioissa ja muuan muassa Parnassossa, Tuli&savu -lehdessä sekä Kulttuurivihkoissa.
Maaliskuussa 2014 ilmestynyt Terhon teos "Niittyvilla-Pattaya All Night Long" vedettiin toukokuussa 2014 myynnistä sen vuoksi, että Terho oli kuvannut siinä forssalaisen hoitokotityöpaikkansa asukkaita heidän oikeilla nimillään. Forssan kaupunki vei asian poliisille, jolla arviointi siitä epäilläänkö kirjan julkaisemisessa tapahtuneen rikosta on kesken. Mika Terho julkaisi vuonna 2016 kirjaan liittyvästä oikeusprosessista joka ei tunnu etenevän mihinkään suuntaan kirjan "Syytetty".
Connie Rasinski
Connie Rasinski (28. tammikuuta 1907 – 13. lokakuuta 1965) oli yhdysvaltalainen elokuvaohjaaja. Hän oli tuotteliaana 1930-luvun lopusta kuolemaansa saakka.
Rasinski oli ehdolla Cannesin Kultaisen palmun saajaksi lyhytelokuvastaan "House of Hashimoto" (1960).
Harry Nelson Pillsbury
Harry Nelson Pillsbury (5. joulukuuta 1872 – 17. kesäkuuta 1906) oli yhdysvaltalainen shakkimestari. Hän voitti kaksikymmentäkaksivuotiaana yhden vahvimmista shakkiturnauksista, mutta ei voinut sairautensa ja varhaisen kuolemansa takia nousta maailmanmestaruustaistoon.
Pillsbury oli hyvin vahva sokkoshakin pelaaja ja pystyi pelaamaan tammea, korttia ja shakkia samanaikaisesti. Hän pelasi parhaimmillaan 22 peliä samanaikaisesti sokkona Moskovassa vuonna 1902.
Pillsbury voitti Yhdysvaltain shakkimestaruuden vuonna 1897, ja pysyi mestarina aina kuolemaansa asti.
Pillsbury kuoli kuppaan jo vuonna 1906.
Cloudy Bay Sauvignon Blanc
Cloudy Bay Sauvignon Blanc on uusiseelantilaisen Cloudy Bay Vineyardsin tuottama Sauvignon Blanc -lajikkeesta valmistettu valkoviini. Sen ensimmäinen vuosikerta tehtiin vuonna 1985 muualta ostetuista rypäleistä. Myöhemmin yhtiö istutti omat viinitarhansa. Vaikka viini on saanut nimensä Cloudy Bayn alueesta, joka on vuorostaan James Cookin vuonna 1770 nimeämä, tuotetaan rypäleet pääosin syvemmällä Eteläsaaren sisämaassa.
Cloudy Bay Sauvignon Blanc oli 1980-luvun lopussa erityisesti Isossa-Britanniassa ja Yhdysvalloissa valtaisa menestys, joka auttoi lopulta nostamaan Uuden maailman viinit maailmankartalle. Cloudy Bay ei ollut kuitenkaan ainoa, sillä Montana Wines oli jo aikaisemmin, 1980-luvun alussa saavuttanut menestystä Marlboroughn alueen ensimmäisellä Sauvignon Blancilla. Sen huomio jäi kuitenkin niin sanotun Cloudy Bay Phenomenon -aallon alle.
Itse viinistä on esitetty monia mielipiteitä. Eräs viinikriitikko jopa vertasi Cloudy Bay Sauvignon Blancin juomista kokemuksena Glenn Gouldin esittämään Bachin Goldberg-muunnelmiin. Viinialan ykkösnimi Robert Parker piti myös tuotteesta. Eräiden kriitikoiden mukaan kyseinen viini on kuitenkin luonteeltaan liian aggressiivinen ja maku turhan yksipuolisen hedelmäinen.
Maultaan Cloudy Bay Sauvignon Blanc on hapokas, voimakkaan herukanlehtimäinen, raparperimainen, yrttinen ja mineraalinen. Se poikkeaa selkeästi moniulotteisempina ja hienostuneempina pidetyistä, klassisista ranskalaisista Sauvignon Blanceista Sancerresta ja Pouilly-Fumésta. Molemmilla tyyleillä on oma laaja kannattajajoukkonsa.
Viinin imago on pysynyt erittäin vahvana, minkä myötä Cloudy Baysta on tullut maan tunnetuin viinitila ja itse viinin hinta on noussut korkeaksi. Uusiseelantilaisten viinien keskimääräinen pullohinta on nykyään maailman korkein, ja Sauvignon Blanc on noussut viinituotannon päärypäleeksi Chardonnayn tilalle.
Cloudy Bay Vineyardsin omistaa nykyään samppanjatalo Veuve Clicquot:n kautta kansainvälinen luksustuotejätti LVMH (Louis Vuitton Möet Hennessy). Sen muihin viinialan omistuksiin kuuluu muun muassa maailman parhaimpiin makeisiin viineihin kuuluva Château d'Yquem, maailman myydyin samppanjamerkki Moët & Chandon sekä Dom Pérignon, maailman vanhin samppanjatalo Ruinart, sekä maailman kalleimpiin samppanjamerkkeihin kuuluva Krug.
Käsittele varoen
Käsittele varoen on suomalaisen laulajan Seppo Tammilehdon studioalbumi, joka julkaistiin vuonna 2008. Albumi on äänitetty Seinäjoella Skittapalveluissa, äänittäjänä Ari Saari, ja Tampereella Headline Studiolla, äänittäjänä Jani Viitanen. Viitanen teki Headline Recording Studiolla myös albumin miksauksen.
Jorge Sanz
Jorge Sanz (s. 26. elokuuta 1969) on espanjalainen näyttelijä. Hän on esiintynyt muiden muassa elokuvissa "Amantes" (Aranda, 1991) ja "Belle Époque – muutosten aika" (Trueba, 1992).
Sanz voitti vuonna 1990 Goya-palkinnon ja on ollut ehdolla useiden muiden saajaksi.
Fernando Trueba
Fernando Trueba (s. 18. tammikuuta 1955) on espanjalainen elokuvaohjaaja. Hänen teostensa joukossa ovat "Belle Époque – muutosten aika" (1992) ja "Unelmiesi tyttö" (1998).
Trueba on voittanut ohjaustöineen useita huomattavia palkintoja eri maissa. Hän on David Trueban veli.
Lucía Jiménez
Lucía Jiménez (s. 21. marraskuuta 1978) on espanjalainen näyttelijä. Hän oli ehdolla parhaan uuden näyttelijättären Goya-palkinnon saajaksi roolistaan elokuvassa "La buena vida" (Trueba, 1996).
David Trueba
David Trueba (s. 10. syyskuuta 1969) on espanjalainen elokuvaohjaaja, -käsikirjoittaja ja -näyttelijä sekä romaanikirjailija. Hän on Fernando Trueban veli ja naimisissa näyttelijä Ariadna Gilin kanssa.
Trueba on ohjannut muiden muassa elokuvat "La buena vida" (1996) ja "Salaminan sotilaat" (2003).
Ariadna Gil
Ariadna Gil i Giner (s. 23. tammikuuta 1969) on espanjalainen näyttelijä, joka on esiintynyt uransa aikana kymmenissä elokuvissa. Hän sai parhaan naispääosan Goya-palkinnon vuoden 1992 elokuvasta "Belle Époque – muutosten aika".
Syntyjään barcelonalainen Gil on naimisissa David Trueban kanssa.
Urban Franc
Urban Franc (s. 5. kesäkuuta 1975) on slovenialainen entinen mäkihyppääjä, lentomäen MM-mitalisti.
Franc saavutti hieman yllättäen pronssia Bad Mitterndorfin lentomäen MM-kisoissa 1996 Andreas Goldbergerin ja Janne Ahosen jälkeen. Arvokisoissa Franc ei lentomäen MM-pronssiaan lukuun ottamatta menestynyt kovinkaan hyvin - paras sijoitus oli Thunder Bayn MM-kisojen 1995 suurmäen 27:s sija.
Maailmancupiss Franc ylsi kerran palkintokorokkeelle: vuonna 1992 suurmäen kakkoseksi Falunissa. Samalla kaudella hän oli Planicassa mukana kolmanneksi sijoittuneessa Slovenian joukkueessa. Kokonaiskilpailussa hän sijoittui parhaimmillaan sijalle 22 kaudella 1993-1994. Hän päätti uransa vuonna 1999.
Gabino Diego
Gabino Diego (s. 18. syyskuuta 1966) on espanjalainen näyttelijä. Hän on esiintynyt muiden muassa elokuvissa "¡Ay Carmela!" (1990) ja "Belle Époque – muutosten aika" (1992).
Diego on voittanut Goya-palkinnon ja ollut useita muita kertoja ehdolla sen saajaksi.
Maribel Verdú
María Isabel Verdú Rollán (s. 2. lokakuuta 1970) on espanjalainen näyttelijä. Hän on esiintynyt muun muassa elokuvissa "Belle Époque – muutosten aika" (1992), "Ja äitiäs kans" (2001) ja "Pan’s Labyrinth" (2006).
Vuonna 2008 Verdú palkittiin parhaan naisnäyttelijän Goya-palkinnolla roolistaan elokuvassa "Siete mesas de billar francés" (2007).
Emilio Martínez Lázaro
Emilio Martínez Lázaro (s. 1945) on espanjalainen elokuvaohjaaja. Hän voitti Berliinin elokuvajuhlilla Kultaisen karhun elokuvastaan "La Palabras de Max" (1978).
Lázaron muiden elokuvien joukossa on "Las 13 rosas" (2007), jolla hän sai kolmannen parhaan ohjaajan Goya-ehdokkuutensa.
Tom Levorstad
Tom Levorstad (s. 5. heinäkuuta 1957) on norjalainen entinen mäkihyppääjä.
Levorstad saavutti lentomäen MM-pronssia Oberstdorfista 1981 Jari Puikkosen ja Armin Koglerin jälkeen. Tämä on hänen ainoa arvokisamitalinsa ja myös ainoa kerta, jolloin hän on osallistunut arvokisoihin.
Maailmancupissa Levorstad ylsi kerran palkintokorokkeelle: St. Nizierin suurmäkikilpailussa vuonna 1980. Hän sijoittui kauden loppupisteissä kahdenneksitoista. Uransa hän päätti vuonna 1982.
Johannes Zukertort
Johannes Hermann Zukertort (7. syyskuuta 1842 – 20. kesäkuuta 1888) oli johtava saksalais-puolalais-juutalainen shakkimestari. Hän oli maailman toiseksi paras heti Wilhelm Steinitzin jälkeen 1870- ja 1880-luvuilla. Hän otteli Steinitzin kanssa kahdesti (1872 ja 1886) ja hävisi molemmat ottelut. Heidän vuoden 1886 otteluaan pidetään ensimmäisenä virallisena shakin maailmanmestaruusotteluna.
Zukertort oli myös sotilas, muusikko, lingvisti, journalisti sekä poliittinen aktivisti.
Joseph Henry Blackburne
Joseph Henry Blackburne (10. joulukuuta 1841 – 1. syyskuuta 1924), lempinimeltään Musta Surma, dominoi brittiläistä kilpashakkia 1800-luvun loppupuolella. Hän oppi pelin suhteellisen myöhään, vasta 18 vuoden iässä, mutta kehittyi silti vahvaksi pelaajaksi ja ammattilaiseksi. Hän oli ammattilainen yli 50 vuotta.
Parhaassa vaiheessa Blackburne oli maailman toiseksi paras pelaaja. Hän oli erityisen tunnettu antamistaan sokko- sekä simultaaniesityksistä.
Blackburne kuoli 1. syyskuuta 1924 sydänkohtaukseen 82-vuotiaana.
Rudy Soedjarwo
Rudianto "Rudy" Soedjarwo (s. 9. marraskuuta 1971) on indonesialainen elokuvaohjaaja. Hän syntyi Bogorissa, Länsi-Jaavalla.
Soedjarwo tunnetaan muun muassa elokuvasta "Ada Apa dengan Cinta?" (2002), jonka nimi on itse asiassa sanaleikki; indonesian yleisnimi "cinta" merkitsee rakkautta, mutta Cinta on elokuvan päähenkilön nimi.
Axel Zitzman
Axel Zitzman (s. 21. helmikuuta 1959) on entinen itäsaksalainen mäkihyppääjä. Hänen uransa suurin saavutus on lentomäen MM-hopea Planicasta 1979 – kultaa voitti Armin Kogler ja pronssia Piotr Fijas. Maailmancupissa hän nousi kerran palkintokorokkeelle: Planican suurmäessä vuonna 1981. Hän päätti uransa kyseiseen kauteen.
Dian Sastrowardoyo
Diandra Paramitha "Dian" Sastrowardoyo (s. 16. maaliskuuta 1982) on indonesialainen näyttelijä ja malli. Hän esiintyi muun muassa pääroolissa (Cinta) Rudy Soedjarwon elokuvassa "Ada Apa dengan Cinta?" (2002).
Sastrowardoyo syntyi Jakartassa.
Toblerone
Toblerone on Mondelez Internationalin omistama suklaapatukoiden tuotemerkki, jonka keksivät Theodor Tobler ja Emil Baumann Bernissä, Sveitsissä vuonna 1908. Patukan nimi on yhdistelmä Toblerin sukunimestä ja eräänlaista nougat-makeista tarkoittavasta italiankielisestä sanasta "torrone". Patukan kolmionmuotoiset palaset viittaavat Sveitsin ja Italian rajalla sijaitsevaan Matterhorn-vuoreen. Kolmiomainen muoto ja murrettavien palojen välien suhteellisen suuri leveys vaikuttavat osaltaan mielikuvaan patukan koosta. Paketeissa on myös Matterhornin kuva. Kuvaan on piilotettu karhu symboloimaan Berniä, Tobleronen synnyinkaupunkia.
Toblerone on vuodesta 2018 lähtien halal-tuote, vaikkei sitä ole merkitty pakkaukseen.
Henry Glaß
Henry Glaß (s. 15. helmikuuta 1953 Rodewisch, Itä-Saksa) on itäsaksalainen uransa lopettenut mäkihyppääjä, olympia- ja MM-mitalisti.
Glaßin uran suurin saavutus on suurmäen olympiapronssi Innsbruckista 1976. MM-tasolla hänen ainoa mitali oli normaalimäen hopea Lahdesta 1978. Lentomäen MM-kilpailuissa hänen paras saavutuksensa oli pronssimitali Vikersundista 1977.
Maailmancupissa Glaß sijoittui kaksi kertaa palkintokorokkeelle: hän oli toinen Bischofshofenissa tammikuussa 1980 ja paria päivää aikaisemmin kolmas Innsbruckissa. Hän päätti uransa vuonna 1981.
Henry Glaß toimi 1990-luvun puolivälistä alkaen Saksan mäkihyppääjien valmennuksessa, kunnes vuonna 2006 hänet erotettiin hänen DDR:n aikaisten Stasi-yhteyksien vuoksi.
Xie Jin
Xie Jin (; 21. marraskuuta 1923 – 18. lokakuuta 2008) oli kiinalainen elokuvaohjaaja. Hän oli Venetsian elokuvajuhlien tuomariston jäsenenä vuonna 1989.
Zhejiangissa syntynyt Xie työskenteli 1950-luvulta aina 2000-luvulle saakka.
Galaktion Tabidze
Galaktion Tabidze (, 17. marraskuuta 1891 – 17. maaliskuuta 1959) oli 1900-luvun johtava georgialainen runoilija. Hän selvisi Stalinin vainoista 1930-luvulla, mutta useita hänen kirjailijakollegoitaan, ystäviään ja sukulaisiaan menehtyi. Neuvostoviranomaiset kuitenkin painostivat häntä raskaasti, ja hän vajosi masennukseen ja alkoholismiin. Hänet vietiin lopulta psykiatriseen sairaalaan Tbilisissä, jossa hän teki itsemurhan.
Galaktion Tabidze syntyi Tšqvišin kylässä lähellä Vania Länsi-Georgiassa (joka kuului tuolloin Venäjän keisarikuntaan). Hänen isänsä, paikallinen opettaja Vasil Tabidze, kuoli kaksi kuukautta ennen Galaktionin syntymää. Vuosina 1900–1910 hän opiskeli Kutaisin ja Tbilisin seminaareissa ja työskenteli myöhemmin opettajana. Vaikka hänen ensimmäistä symbolismivaikutteista kirjaansa ylistettiinkin vuonna 1914, hän ei saavuttanut tunnustusta yhtä nopeasti kuin muut Siniset sarvet -ryhmään kuuluneet georgialaiset symbolistit. Tämä johtui suureksi osaksi hänen mieltymyksestään yksinäisyyteen, ja hän saikin liikanimen "yksinäisyyden ritarikunnan ratsumies" serkultaan Titsian Tabidzelta.
Hänen seuraava runokokoelmansa "Cráne aux fleurs artistiques" vuodelta 1919 teki hänestä georgialaisen runouden johtajan useaksi vuosikymmeneksi. Suurimpaa osaa hänen teoksistaan leimaavat yksinäisyyden, rakkaudettomuuden ja painajaismaisten ennenäkyjen teemat, joita voidaan löytää esimerkiksi teoksista ""Ilman rakkautta"" ja ""Minä ja yö"" vuodelta 1913, ""Taivaansiniset hevoset"" vuodelta 1915 sekä ""Tuuli puhaltaa"" vuodelta 1924.
Stalinin vainojen aikaan vuonna 1937 Tabidzen vaino Olga Okudžava pidätettiin ja karkotettiin Siperiaan, jossa hän menehtyi vuonna 1944. Galaktionin serkku ja runoilijakollega Titsian Tabidze, kuten useat runoilijan kumppanit, pidätettiin myös ja lopulta teloitettiin. Tabidze joutui itse Lavrenti Berijan kuulustelemaksi ja pahoinpitelemäksi. Tämä ajoi hänet masennukseen ja alkoholismiin. Hänen pitkä hiljaisuutensa ja yksinäisyytensä kuitenkin säästi hänet puhdistuksilta; hän sai edelleen titteleitä ja palkintoja sekä julkaisi uusia runoja, mutta hänen elämänsä oli suistunut täysin raiteiltaan. Vakavasti sairaana ja masentuneena hänet vietiin lopulta Tbilisin psykiatriseen sairaalaan, jossa hän päätti elämänsä hyppäämällä sairaalan ikkunasta Tšavtšavadze-kadulle Tbilisin keskustassa vuonna 1959. Hänet haudattiin Mtatsmindan Pantheoniin, jossa hänen hautajaisiinsa osallistui kymmeniä tuhansia henkilöitä.
Tabidze laati tuhansia runoja. Hänellä oli valtava merkitys Georgian nykykirjallisuudelle. Hänen noin sadan tuhannen kappaleen arkistoaan Tbilisin kirjallisuusmuseossa ei ole vielä kunnolla tutkittu. Hänen tuotantoaan on käännetty venäjäksi, ranskaksi, englanniksi ja saksaksi.
.jo
.jo on Jordanian Internet-maakoodi verkkotunnuksia varten. Se laadittiin vuonna 1994. Sitä hallinnoi NITC.
Paineilmajarru (ajoneuvo)
Paineilmajarru on ajoneuvon, yleensä kuorma-auton tai linja-auton, jarrujärjestelmä, jossa jarruvaikutus aikaansaadaan ja jossa sitä säädellään paineilmalla.Paineilmajarrujen korjaaminen on luvanvaraista. Lupaa ei kuitenkaan edellytetä päivittäisten huoltotoimenpiteiden lisäksi
Paineilmasäiliöihin tiivistyvä vesi on merkki ilmankuivaimen vajaatoiminnasta. Ilmankuivaimen suodatin on vaihdettava vuosittain. Virheellisesti suoritettava vaihtotoimenpide saattaa kovan paineen purkautuessa tuottaa kuulovaurion.
Aarno Kalela
Aarno Kalela (vuoteen 1935 "Cajander"; 25. tammikuuta 1908 Lammi – 29. maaliskuuta 1977 Helsinki) oli Helsingin yliopiston kasvitieteen professori vuosina 1946–1973. Hän tutki kasvillisuutta, kasvisystematiikkaa ja kasvimaantiedettä ja oli ikäpolvensa huomattavimpia suomalaisia kasvitieteilijöitä. Hän ohjasi "Pohjolan kasvit" -teossarjan suomalaisen laitoksen valmisteluja.
Kalela väitteli tohtoriksi vuonna 1937. Hänet nimitettiin kasvimaantieteen ja kasvisystematiikan dosentiksi vuonna 1940. Kasvitieteen professorin virkaan hänet nimitettiin 1946 viran edellisen haltijan Kaarlo Linkolan kuoltua. Kalela jäi eläkkeelle vuonna 1973, ja hänen seuraajakseen nimitettiin Jaakko Jalas.
Aarno Kalela oli pääministeri A. K. Cajanderin poika, metsäntutkimuslaitoksen johtaja Erkki Kalelan veli sekä professori Jorma Kalelan ja suurlähettiläs Jaakko Kalelan isä. Isä A. K. Cajander oli hänkin kasvitieteilijä ja Helsingin yliopiston metsätieteen professori.
A Social Grace
A Social Grace on Psychotic Waltzin ensimmäinen studioalbumi, joka julkaistiin vuonna 1990.
Metal Blade Records julkaisi "A Social Gracen" uudestaan vuonna 2004 yhdessä yhtyeen uuden albumin "Mosquiton" kanssa. Paketti sisälsi myös bonus-dvd:n.
Bill Cosby Show
Bill Cosby Show () on yhdysvaltalainen vuosina 1984–1992 valmistunut ja esitetty tilannekomediasarja. Sarja kertoi hyvin toimeentulevan tummaihoisen Huxtablen perheen tapahtumista. Huxtablen perheeseen kuului lääkäri-isä ja juristi-äiti sekä useita lapsia. Sarja oli erittäin suosittu USA:ssa. Suomessa sarjaa esitettiin 1980- ja 1990-luvulla MTV:llä ja myöhemmin MTV3-kanavalla. MTV3 Sarja esitti sen uusintana vuonna 2009. Amerikkalainen NBC hyllytti sarjan marraskuussa
2014, kun Bill Cosbyä epäiltiin monista raiskauksista.
Into the Everflow
Into the Everflow on toinen yhdysvaltalaisen Psychotic Waltz -yhtyeen neljästä albumista. Se julkaistiin vuonna 1992.
Metal Blade Records uudelleenjulkaisi "Into the Everflow’n" Psychotic Waltzin viimeisen "Bleeding"-albumin kanssa vuonna 2004.
Bob Holt
Bob Holt (28. joulukuuta 1928 – 2. elokuuta 1985) oli yhdysvaltalainen ääninäyttelijä, joka tuli tunnetuksi animaatiosarja "Doctor Dolittlen" nimiroolista. Hän oli myös 1980-luvulla Hulkin äänenä "The Incredible Hulk" -animaatiosarjassa.
Holt aloitti uransa teatterin parissa ja teki samalla kaksi pientä elokuvaroolia elokuvissa "Julius Caesar" ja "The Great St. Louis Bank Robbery". Vuonna 1968 hän siirtyi ääninäyttelijäksi tehden kaikki äänet lyhytanimaatioon "Johnny Learns His Manners".
Vuonna 1970 Holt sai ensimmäisen päärooliin animaatiosarjasta "Doctor Dolittle", jossa hän toimi sarjan päähahmon tohtori John Dolittlen äänenä. Hän teki 1970-luvulla useita rooleja lyhytanimaatioihin ja oli myös mukana Hanna-Barberan tuottamassa "The New Tom & Jerry Show’ssa".
1980-luvulla Holt jatkoi useiden lyhytanimaatioiden parissa ja lainasi ääntään "Smurffeihin" vuosina 1982–1985. Samalla hän oli Hulkin äänenä "The Incredible Hulk" -animaatiosarjassa, johon hän teki myös sivuääniä. Holt oli mukana myös "Challenge of the GoBotsissa".
Holt kuoli sydänkohtaukseen Van Nuysissa, Kaliforniassa 56-vuotiaana.
Mosquito
Mosquito on kolmas yhdysvaltalaisen progressiivista metallia soittaneen Psychotic Waltz -yhtyeen neljästä albumista. Taktisten tyylien vaihtojen ansiosta se on fanien keskuudessa luultavasti yhtyeen albumeista suosituin.
Vuonna 2004 Metal Blade Records uudelleenjulkaisi "Mosquiton" yhdessä Psychotic Waltzin debyyttialbumin "A Social Gracen" kanssa. Paketti sisältää myös bonus-dvd:n.
Gerda Lerner
Gerda Lerner (30. huhtikuuta 1920 – 2. tammikuuta 2013) oli historioitsija, joka loi uransa pääasiassa naishistorian alalla. Hän julkaisi uransa aikana useita kirjoja, joiden joukossa on "The Creation of Patriarchy" (1986).
Lerner, o.s. Kronstein, syntyi juutalaiseen perheeseen Wienissä, mutta pakeni natsiaikana Yhdysvaltoihin. Hän meni naimisiin teatteri-/elokuvaohjaaja Carl Lernerin kanssa ja liittyi Yhdysvaltain kommunistiseen puolueeseen. Hän sai tohtorinarvonsa Columbian yliopistosta vuonna 1966.
1980-luvun alussa Lerner toimi OAH:n (Organization of American Historians) puheenjohtajana. Hän työskenteli muun muassa Wisconsinin–Madisonin yliopistolla.
EF Education First (pyöräilytalli)
EF Education First (UCI-tunnus EFD) on yhdysvaltalainen maantiepyöräilyn ammattilaistalli. Joukkue jatkaa vuonna 2005 toimintansa aloittaneen UCI Continental -joukkue TIAA-CREF:n perinteitä. Vuosina 2007–2008 talli tunnettiin nimellä Slipstream-Chipotle. Talli kilpaili kauteen 2008 saakka pääsääntöisesti UCI Continental Circuits -sarjassa, mutta osallistui aika ajoin myös UCI ProTour -sarjan kilpailuihin. Kaudelle 2009 UCI myönsi joukkueelle ProTour-lisenssin ja se osallistuu ProTour-sarjaan.
GPS-järjestelmiä valmistava Garmin julkaisi sponsorisopimuksen kesäkuussa 2008, ja toimi tallin pääsponsorina kauden 2014 loppuun saakka. Joukkue ilmoitti elokuussa 2010 vaihtavansa pyöränvalmistajan Feltistä Cervéloon. Cervélo TestTeam lopetti toimintansa kauden 2010 jälkeen ja yhdistyi Garminin kanssa Garmin-Cervélo-talliksi. Kaudelle 2012 joukkueen toiseksi sponsoriksi tuli tietoturvayhtiö Barracuda Networks. Myöhemmin samalla kaudella joukkueen toiseksi nimisponsoriksi tuli elektroniikkayhtiö Sharp.
Tallin pääsponsori oli vuosina 2015–2017 yhdysvaltalainen polkupyöränvalmistaja Cannondale. Toisena sponsorina jatkoi vuoden 2015 ajan aiempi pääsponsori, Garmin. Ennen Ranskan ympäriajoa 2016 talli ilmoitti yhdistyvänsä australialaisen Drapac-tallin kanssa kauden loppuun mennessä. Vuodesta 2018 alkaen pääsponsorina on koulutusyhtiöiden ryhmä EF Education First.
Tallin sponsoreina ovat olleet myös Chipotle Mexican Grill, H30 ja Drapac. Tallin markkinoinnista on vastannut urheilun markkinointi- ja kehitysyhtiö Slipstream Sports, LLC, joka oli ennen Garminia tallin pääsponsori puolentoista vuoden ajan. Tallipäällikkönä toimii entinen ammattipyöräilijä Jonathan Vaughters.
Slipstream-Chipotle kilpaili vuonna 2007 pääasiassa Yhdysvalloissa. Kaudeksi 2008 talliin liittyi useita nimekkäitä ajajia, kuten David Millar, David Zabriskie, Christian Vande Velde, Magnus Bäckstedt ja Julian Dean. Helmikuisessa Kalifornian ympäriajossa Millar sijoittui kokonaiskilpailussa toiseksi ja Vande Velde kolmanneksi, lisäksi Slipstream-Chipotle voitti joukkuekilpailun.
Toukokuussa 2008 joukkue osallistui ensimmäistä kertaa "Grand Tour"'iin, Italian ympäriajoon, jossa Slipstream-Chipotle voitti ensimmäisenä kilpailupäivänä joukkueaika-ajoetapin. Tallin ajajista maaliviivan ylitti ensimmäisenä Vande Velde, joka sai näin ollen maglia rosa -paidan haltuunsa. Heinäkuussa Team Garmin-Chipotle osallistui Ranskan ympäriajoon, jossa Vande Velde sijoittui kokonaiskilpailussa viidenneksi.
Garmin-tallin Ryder Hesjedal voitti Italian ympäriajon 2012. Daniel Martin voitti Puolan ympäriajon 2010, Katalonian ympäriajon ja Liège–Bastogne–Liègen 2013 sekä Lombardian ympäriajon 2014. Johan Van Summeren voitti Pariisi–Roubaix'n 2011, Tyler Farrar Vattenfall Cyclassics -kilpailun 2009 ja 2010, Cameron Meyer Tour Down Underin 2011 ja Andrew Talansky Critérium du Dauphinén 2014.
Tarukeisarikala
Tarukeisarikala ("Pomacanthus navarchus") on keisarikaloihin kuuluva kala.
Tarukeisarikala vaihtaa väriään nuoresta aikuiseksi muuttuessaan. Nuorena se muistuttaa muita keisarikaloja ja on pääväriltään sininen, valkoisten raitojen koristama kala. Aikuisen yksilön keskivartaloon muodostuu appelsiininkeltainen alue, jota reunustavat vaaleansiniset raidat. Se kasvaa luonnossa noin 28 cm pitkäksi ja jää akvaariossa usein pienemmäksi.
Tarukeisarikala on kotoisin Indopasifiselta merialueelta.
Tarukeisarikala on melko rauhallinen kala, ja toisin kuin monia muita keisarikalalajeja, sitä voi pitää samassa altaassa selkärangattomien ja pitkäpolyyppisten korallien kanssa. Se ei myöskään kiusaa itseään pienempiä kaloja.
Tarukeisarikala syö luonnossa sienieläimiä ja muita rantavesien selkärangattomia. Akvaariossa ruokkiminen voi olla ongelma, sillä kaikki yksilöt eivät huoli valmisruokia.
Children of Mana
Children of Mana() on Nex Entertainmentin Nintendo DS:lle kehittämä toimintaroolipeli, joka ilmestyi vuonna 2006. Pelin julkaisi Japanissa Square Enix, Pohjois-Amerikassa ja Euroopassa taas Nintendo. "Children of Mana" on ensimmäinen osa "Seiken densetsu" -sarjaan kuuluvassa "World of Mana" -kokoelmassa.
"Children of Manan" tarina etenee, kun pelaaja päihittää luolastoissa kohtaamiaan vihollisia. Luolastoon voidaan päästään valitsemalla se pelin maailmankartalta. Tämän jälkeen flammie-lohikäärme kuljettaa pelihahmot aloituspaikkana toimivasta Mana-kylästä valittuun päämäärään. Edetäkseen luolaston kerroksesta seuraavaan pelaajan on löydettävä hohdepisarana () tunnettu esine ja asetettava se hohdekaivoksi () kutsuttuun pylvääseen. Viimeisessä kerroksessa kohdataan kyseisen luolaston päävastus. Jo vierailtuihin luolastoihin voidaan palata suorittamaan NPC-hahmojen antamia sivutehtäviä. Niiden yhteydessä luolastot muuttuvat hieman erilaisiksi ensimmäisestä käyntikerrasta esimerkiksi kerrosten määrän ja vihollisten muodossa.
Pelin langattomaan moninpeliin voi osallistua kerralla enintään 4 pelaajaa. Pelikerran aloittanut pelaaja voi jatkaa pelin tarinaa moninpelissä saavuttamastaan kohdasta. Muut pelaajat taas aloittavat yksinpelin paikasta, jossa he olivat ennen moninpeliin liittymistä. Moninpelin aikana hankittu hahmokehitys ja pelin tarinaan liittymätön esineistö kuitenkin tallentuvat kaikkien pelaajien yksinpeliin.
Illusian saarella sijatsee ihmisten hyvinvointiin vaikuttava Mana-puu. Vuosia sitten puu kohtasi monia uhreja vaatineen onnettomuuden, jolta maailma lopulta pelastui Mana-miekkaa käyttäneen tytön ja pojan ansiosta. Mana-kylässä asuvat Ferrik, Tamber, Poppen ja Wanderer jäivät orvoiksi tapahtuman seurauksena. Vartuttuaan he päättävät lähteä kylästään ottamaan selvää tapaturman taustoista.
Lissut (albumi)
Lissut on 14. toukokuuta 2008 ilmestynyt, oululaisen Lissut-duon debyyttialbumi. Albumilta julkaistiin singlet "Pissikset" ja "Hippa" vuonna 2007, joista ensimmäinen debytoi Suomen virallisen listan sijalla 19. Albumin kappaleista "Pissikset" ja "Me mennään" on tehty musiikkivideo. Albumi ja singlet on julkaistu UHO Production -levymerkillä.
Nicola Cabibbo
Nicola Cabibbo (10. huhtikuuta 1935 – 16. elokuuta 2010) oli italialainen fyysikko. Hän toimi vuodesta 1993 Paavillisen tiedeakatemian puheenjohtajana.
Cabibbo työskenteli muun muassa Rooman Sapienza-yliopistolla. Hänestä tuli vuonna 1982 Yhdysvaltain kansallisen tiedeakatemian jäsen. Vuosina 1983–1992 hän toimi Istituto Nazionale di Fisica Nuclearen johdossa.
Richard Dubelman
Richard Dubelman (1. tammikuuta 1930 – 1. heinäkuuta 1999 Englewood Cliffs, New Jersey) oli yhdysvaltalainen elokuvatuottaja, joka kirjoitti nuortenkirjan "Holly Hobbie – Kadonnutta etsimässä" (1980).
Debi Derryberry
Debi Derryberry (s. 1967 Indio, Kalifornia) on yhdysvaltalainen ääninäyttelijä, joka tunnetaan parhaiten ääniroolistaan Roni Neutronina.
__notoc__
Derryberry kasvoi hiljaisessa yhteiskunnassa Indiossa, Kaliforniassa vuonna 1967. Hän kiinnostui hyvin nuorena musiikista ja sai ensimmäisen kitaransa 9-vuotiaana, jonka myötä Berryberry aloitti harjoittelemaan itse soittamista ja lauluntekemistä. High Schoolissa hän oli muun muassa koulunsa voimistelu joukkueen kapteeni ja kuului oppilashallitukseen. Myöhemmin valmistuttuaan UCLA:sta Derryberry hankki itselleen kiinteistönvälittäjän lisenssin. Hän muutti Nashvilleen etsiäkseen itselleen uusia haasteita ja ryhtyi viemään musiikin harrastustaan enemmän esiintymisen pariin. Vietettyään kolme vuotta Nashvillessä Derryberry palasi takaisin Los Angelesiin, jolloin hänen agenttinsa otti yhteyttä ja kysyi Derryberryltä kiinnostusta ääninäyttelemisestä.
Ensimmäisiä äänirooleja Derryberry teki videopeliin ja animaatiosarjaan Pilipalipilotit vuonna 1990. Tämän jälkeen hän teki myös dubbauksia animeen ennen kuin sai uransa merkittävämmän roolin vuonna 2001 Nickelodeonin tuottamassa Oscar-ehdokkuuden saaneessa elokuvassa Roni Neutroni. Vuotta myöhemmin hän jatkoi roolissaan muun muassa Anniella ja Golden Reelillä palkitussa animaatiosarjassa Roni Neutroni. Lisäksi hän oli äänenä Yhdysvalloissa Cartoon Networkilla esitetyssä Zatch Bell -animesarjassa, josta Derryberry palkittiin American Anime -palkinnolla parhaasta dubbauksesta komediassa. Hän oli myös Uteliaassa Vilissä Gnocchi-kissan äänenä, sekä Nergal Jr. The Grim Adventures of Billy & Mandyssä. Hän lainasi äänensä vuonna 2008 Jim Carreyn tähdittämään animaatioelokuvaan Horton. Hän ääninäyttelee Crash Bandicoot pelissä Coco Bandicootia.
Ääninäyttelemisen ohella Derryberry on toiminut laulajana ja lauluntekijänä perustamassaan country-yhtyeessä Honey Pig, jotka ovat muun muassa esiintyneet NBA otteluiden yhteydessä. Yhtyeen viimeisin levy julkaistiin helmikuussa 2008.
Derryberry on naimisissa Harvey Jordanin kanssa ja heillä on yksi lapsi.
Jean Kent
Joan Mildred Summerfield eli Jean Kent (21. kesäkuuta 1921 – 30. marraskuuta 2013) oli brittiläinen näyttelijä. Hän syntyi Lontoossa, Englannissa. Hän esiintyi uransa aikana useissa televisiosarjoissa ja elokuvissa; jälkimmäisten joukossa oli Anthony Asquithin ohjaama "Miehen varjo" (1951).
Finch (yhdysvaltalainen yhtye)
Finch on vuonna 2000 perustettu yhdysvaltalainen yhtye, joka on julkaissut kaksi levyä: "What It Is to Burn" (2000) ja "Say Hello to Sunshine" (2005).
Jälkimmäiseltä levyltä on kappale "Ink" päässyt EA:n peleihin: Burnout Revenge, Burnout Legends, NHL 06 ja Madden NFL 06.
Etapit 1–10 Italian ympäriajossa 2008
Vuoden 2008 Italian ympäriajon etappien 1–10 tulokset:
La'cryma Christi
La'cryma Cristi on hajonnut japanilainen rockyhtye. Laulajana toimi Taka, kitaraa soitti Hiro (toinen kitaristi Koji ilmoitti 2005 helmikuussa jättävänsä yhteen), bassoa soitti Shuse ja rumpuja Levin. Yhtyettä on kuvailtu pop-rockiksi, mutta se sisältää myös monia muita elementtejä. Takan hento, mutta särmikäs ääni luo musiikkiin uniikin tunnelman.
La'cryma Cristin hajottua yhtyeen jäsenet ovat edelleen aktiivisia musiikkipiireissä. Vokalisti Taka ja kitaristi Hiro ilmoittivat 2007 alkuvuodesta uuden yhtyeensä librairianin perustamisesta. Aiemmin yhtyeestä lähtenyt kitaristi Koji soittaa nykyään ALvino-yhtyeessä.
"Albumit"
"Singlet"
"DVDt"
"VHSt"
"Demot"
Barney Danson
Barnett Jerome "Barney" Danson PC, CC, (s. 8. helmikuuta 1921 Toronto, Kanada – 17. lokakuuta 2011) oli kanadalainen poliitikko. Hänet valittiin liberaalipuolueesta eduskuntaan vuoden 1968 vaaleissa.
Toisessa maailmansodassa toisen silmänsä menettänyt Danson toimi vuosina 1976–1979 liittovaltion puolustusministerinä.
Danson nimitettiin Order of Canadan upseeriksi vuonna 1996 ja sitten vuonna 2007 "companioniksi". Vuonna 2007 hänestä tehtiin lisäksi Ranskan Kunnialegioonan ritari. Hän on Ordre National du Mériten upseeri.
On pakko vatkaa
On pakko vatkaa – Johanna Anthology 1985–1993 on suomalaisen Kari Peitsamon Skootteri -yhtyeen kokoelmalevy. Johanna Kustannus julkaisi sen 11. kesäkuuta 2008. Kokoelma sisältää yhtyeen suosituimmat kappaleet vuosilta 1985-1993.
Viikkoa ennen kokoelmaa ilmestyi Rocket Recordsin julkaisemana Skootterin uusi studioalbumi "Liskon laki".
Vektori (täsmennyssivu)
Vektori voi viitata:
Ross Alexander
Ross Alexander (27. heinäkuuta 1907 – 2. tammikuuta 1937) oli yhdysvaltalainen näyttelijä. Hän syntyi Brooklynissä, New Yorkissa.
Alexander aloitti uransa Broadwaylla ja teki elokuvadebyyttinsä ("The Wiser Sex") vasta vuonna 1932. Myöhempien elokuvien joukossa ovat "Kesäyön unelma" (1935) ja "Kapteeni Blood" (1935).
Alexanderin elämä päättyi itsemurhaan 29 vuoden iässä. Viimeinen elokuva, "Ready, Willing and Able", ilmestyi vasta hänen kuolemansa jälkeen.
Kaija Ikävalko
Katri ”Kaija” Ikävalko (o.s. Mäkelä; 18. huhtikuuta 1918 Helsinki – 21. syyskuuta 2015 Lahti) oli suomalainen taidemaalari. Hän syntyi Helsingissä ja debytoi Lahdessa vuonna 1948. Hän kuului Taidemaalariliittoon varsinaisena jäsenenä ja oli myös Kuvataiteilijasenioreitten perustajajäsen.
Tea Helenelund
Tea Regina Emilia Helenelund (18. helmikuuta 1917 Sulva – 17. joulukuuta 2010 Vaasa) oli suomalainen kuvanveistäjä.
Tea Helenelund opiskeli Suomen taideakatemian koulussa vuosina 1944 – 1947. Hän debytoi Helsingissä vuonna 1952.
Helenelund tunnetaan muun muassa lukuisista lapsiaiheisista pronssipatsaistaan, sekä julkisista veistoksistaan. Vaasassa niitä ovat muun muassa Kasarmintorin "Lottapatsas" (2005), Inkerinpuiston "Liikenteessä kuolleiden lasten muistomerkki" (1955) ja "C.A. Setterbergin muistomerkki" Kirkkopuistikolla (1996).
Helenelund teki paljon lapsiaiheisia, pienikokoisia pronssipatsaita. Häneltä tunnetaan yli 300 maalausta tai veistosta. Helenelund toimi myös kuvaamataidonopettajana vuoteen 1973 saakka.
Helenelundille myönnettiin Vaasan kaupungin kulttuuripalkinto vuonna 2007. Hän oli Kuvanveistäjäliiton varsinainen ja kunniajäsen, sekä Kuvataiteilijaseniorit ry:n kunniajäsen.
Lennart Leskinen
Uuno Lennart Leskinen (17. tammikuuta 1921 – 2005) oli suomalainen taidemaalari. Hän syntyi Turussa ja debytoi Helsingissä vuonna 1952.
Leskinen opiskeli Vapaassa taidekoulussa (1946), Taideteollisessa oppilaitoksessa (1946–1947) ja Suomen Taideakatemian koulussa (1947–1951).
Hän oli Taidemaalariliiton varsinainen jäsen sekä Kuvataiteilijaseniorit ry:n perustaja- ja kunniajäsen.
Leskinen oli naimisissa taidemaalarikollegansa Saija Leskisen (k. 2003) kanssa. Taidemaalari Leo Leskinen on heidän poikansa.
Operaatio Wunderland
Operaatio Wunderland () oli toisen maailmansodan aikainen operaatio 16. elokuuta – 5. lokakuuta 1942. Saksan laivaston tavoittena oli Neuvostoliitolle tärkeiden satamien tuhoaminen Barentsinmerellä.
Operaatiota suorittamaan lähtivät Narvikin satamasta raskas risteilijä "Admiral Scheer", hävittäjät "Z16 Friedrich Eckoldt", "Z15 Erich Steinbrinck" ja "Z4 Richard Beitzen" ja sukellusveneet "U-601" ja "U-251". Osastoa johti "Admiral Scheerin" komentaja kommodori Wilhelm Meendsen-Bohlken.